OpenLLM-France/wikimedia huggingface dataset:
# Les Torretes de la Vella Gola

Les Torretes de la Vella Gola és un edifici del municipi de Cervelló (Baix Llobregat). La façana d'aquest edifici forma part de l'Inventari del Patrimoni Arquitectònic de Catalunya.

## Descripció

És un edifici de planta i pis amb diverses portes que s'obren a un petit jardí. Les portes i finestres són ressaltades amb una motllura dentada i uns arquets apuntats. Corona la façana un seguit de pinacles de maó, a manera de merlets, i a sota uns arquets, trilobulats, cecs. Únicament és BCIL la façana.

## Història

Cap als anys setanta del segle xix, Francesc Guitard va comprar a Pau Campderròs uns terrenys per construir-hi una sala de ball. Però a partir de 1879 l'edifici va servir com a capella interina mentre s'enllestien les obres de la nova església parroquial, acabada el 1908.

## Referències

* 1 2 3 «Les Torretes de la Vella Gola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2015].
# Hipòlit (Eurípides)

Hipòlit (en grec antic: Ἱππόλυτος στεφανοφόρος) és una tragèdia clàssica grega d'Eurípides, basada en el mite d'Hipòlit, fill de Teseu. Fou estrenada en les Dionisíaques d'Atenes el 428 aC i guanyà el primer premi com a part d'una trilogia.

## Personatges

* Afrodita
* Hipòlit
* Cor de caçadors
* Un criat
* Cor de dones de Trozen
* Una nodrissa
* Fedra
* Teseu
* Un missatger
* Àrtemis

## Context

Només en quatre ocasions Eurípides guanyà un primer premi. Aquesta és una de les obres que li va permetre d'obtenir-lo. Fou representada el quart any de l'olimpíada vuitanta-setena, el 428 aC.
El tema està molt poc tractat amb anterioritat a Eurípides. Se sap que hi havia un culte a Hipòlit a la ciutat de Trezè, lloc on transcorre l'acció de la tragèdia i on hi havia temples i ritus en honor seu. En aquesta ciutat, les noies, abans de casar-se, havien d'oferir a Hipòlit un floc de cabells.
Hi ha dues tradicions: la que narra Eurípides i una altra, que considera Hipòlit un déu que no té res a veure amb la tomba de Trozen.
El seu mite està unit amb el de Fedra, germana d'Ariadna i dona de Teseu. Les tombes de Fedra i Hipòlit estan molt a prop de Trozen.
Eurípides feu dues tragèdies sobre Hipòlit. La primera d'aquestes fou rebutjada pel públic, perquè Fedra, de manera indecorosa, volia posseir com fos el pur Hipòlit, bo i emprant totes les arts possibles. Aristòfanes, en Les granotes, arribà a qualificar-la de prostituta. Quan Fedra declara les seves impúdiques intencions al cast Hipòlit, ell es cobreix el rostre amb un vel, és per això que aquesta obra es coneixia com a Hipòlit l'envelat.

## Traduccions al català

* Eurípides. Tragèdies vol. I: El ciclop; Alcestes; Medea; Els fills d'Hèrcules; Hipòlit; Andròmaca, traducció de Carles Riba. Barcelona: Curial, 1977. ISBN 8472561100
* Eurípides. Hipòlit, traducció de Joan Alberich i Mariné. Barcelona: La Magrana, 2002, 94 p. ISBN 848264386X
* Eurípides. Medea; Hipòlit. Traducció de Maria Rosa Llabrés i Jaume Almirall. Barcelona: Fundació Bernat Metge (Bernat Metge Essencial), 2019. ISBN 9788498593242

## Referències

* ↑ Carles Miralles "Introducció" a: Tragèdies vol. I: El ciclop; Alcestes; Medea; Els fills d'Hèrcules; Hipòlit; Andròmaca. Barcelona: Curial, 1977, p. 12
# Reynel Montoya Jaramillo

Reynel Montoya Jaramillo (San Vicente, Antioquia, 19 de novembre de 1959) és un ciclista colombià, que fou professional entre el 1985 i el 1991. En el seu palmarès destaquen tres campionats nacionals en ruta, el 1987, 1988 i 1989.

## Palmarès

* 1983
** 1r a la Vuelta a Antioquia
* 1986
** 1r a la Vuelta a Antioquia
* 1987
** Campió de Colòmbia en ruta
** 1r a la Vuelta a Antioquia
** 1r a la Vuelta a Cundinamarca
* 1988
** Campió de Colòmbia en ruta
* 1989
** Campió de Colòmbia en ruta
** Vencedor de 2 etapes al Clásico RCN
** Vencedor d'una etapa a la Volta a Colòmbia
* 1990
** 1r a la Clásica del Quindio
** Vencedor d'una etapa al Clásico RCN

### Resultats al Tour de França

* 1985. 41è de la classificació general
* 1986. 15è de la classificació general
* 1990. 37è de la classificació general
* 1991. 58è de la classificació general

### Resultats a la Volta a Espanya

* 1986. Abandona (5a etapa)
* 1988. Fora de control (7a etapa)

### Resultats al Giro d'Itàlia

* 1985. 45è de la classificació general i 2n de la classificació de la muntanya

## Enllaços externs

* Fitxa a sitiodeciclismo.net
* Fitxa a cyclebase.nl
# José Dufresne

José Dufresne (Mataró, 1707 - Madrid, 1 d'abril de 1786) fou un enginyer militar català, governador de Puerto Rico des de 1776 fins 1783. Com a governador, va comprar l'edifici de la Casa Blanca de San Juan als hereus de Juan Ponce de León i va fundar la Maestranza de Artilleria. El 1777, en el marc de la Guerra d'Independència dels Estats Units, Dufresne, es va oposar a lliurar dos goletes nord-americanes, anomenades Endawock i Henry, refugiades en el port de San Juan de Puerto Rico, a una fragata anglesa de la Marina Reial Britànica, la Glasgow. També va prohibir les baralles de galls. Va morir a Madrid als 79 anys, l'1 d'abril de 1786.

## Referències

* ↑ «Cronología de gobernadores del siglo XVIII» (en castellà). Enciclopedia de Puerto Rico. [Consulta: 7 abril 2019].
* ↑ Pedro Tomas de CÓRDOBA. Memorias geográficas, históricas, económicas y estadísticas de la isla de Puerto-Rico, 1832, p. 40–.
* ↑ Carrillo de Albornoz y Galbeño, Juan. «José Dufresne» (en castellà). Real Academia de la Historia. [Consulta: 7 abril 2019].
* ↑ Matías Fernández García. Parroquia madrileña de San Sebastián: algunos personajes de su archivo. Caparrós editores, 1995, p. 488–. ISBN 978-84-87943-39-3.
# Symphurus kyaropterygium

Symphurus kyaropterygium és un peix teleosti de la família dels cinoglòssids i de l'ordre dels pleuronectiformes que viu al sud-oest de l'Atlàntic (Brasil).

## Referències

* ↑ The Taxonomicon (anglès)
* ↑ FishBase (anglès)
# Sherlock Holmes (sèrie d'Éclair)

Sherlock Holmes és una sèrie de cinema mut franco- britànica formada per vuit curtmetratges que van ser produïts el 1912 per Éclair.

## Producció

El 1912, Sir Arthur Conan Doyle va vendre els drets cinematogràfics del personatge de Sherlock Holmes a Éclair. L'actor francès Georges Tréville va produir i dirigir la sèrie i va protagonitzar el paper principal de Sherlock Holmes. Filmada a Anglaterra, cada pel·lícula va durar aproximadament 1.700 peus. La sèrie consta de pel·lícules de dos rodets. Basades de manera lliure en les històries de Doyle, les produccions franco-britàniques es van estrenar a Amèrica abans d'arribar a la resta del món.
Les tres primeres pel·lícules es van estrenar el 1912 i les cinc finals el 1913.

## Repartiment

* Georges Tréville com Sherlock Holmes
* Mr. Moyse com el Dr Watson (a totes menys The Speckled Band)

## Pel·lícules

* The Speckled Band (1912)
* Silver Blaze (1912)
* The Beryl Coronet (1912)
* The Musgrave Ritual (1913)
* The Reigate Squires (1913)
* The Stolen Papers (an adaptation of "The Naval Treaty") (1913)
* The Mystery of the Boscombe Valley (1913)
* The Copper Beeches (1913)

## Referències

* 1 2 3 4 Eyles, 1986, p. 130.
* ↑ Barnes, 2011, p. 62.
* 1 2 3 Davies, 2007, p. 14.
* ↑ Boström, 2018, p. 154.
* ↑ Eyles, 1986, p. 54.
* ↑ Pitts, 1991, p. 176.
* 1 2 3 4 5 6 7 8 9 Davies, 1978, p. 164.
* ↑ Davies, 1978, p. 20.
* ↑ Bunson, 1997, p. 267.

## Fonts

* Barnes, Alan. Sherlock Holmes on Screen. Titan Books, 2011. ISBN 9780857687760.
* Boström, Mattias. From Holmes to Sherlock. Mysterious Press, 2018. ISBN 978-0-8021-2789-1.
* Bunson, Matthew. Encyclopedia Sherlockiana. Simon & Schuster, 1997. ISBN 0-02-861679-0.
* Davies, David Stuart. Holmes of the Movies. Bramhall House, 1978. ISBN 0-517-232790.
* Davies, David Stuart. Starring Sherlock Holmes. Titan Books, 2007. ISBN 978-1845765378.
* Eyles, Allen. Sherlock Holmes: A Centenary Celebration. Harper & Row, 1986. ISBN 0-06-015620-1.
* Pitts, Michael R. Famous Movie Detectives II. Scarecrow Press, 1991. ISBN 9780810823457.
# Pont salí

El pont salí és un tub en forma de U que s'utilitza en l'àmbit de les piles electroquímiques. Normalment és de vidre, i a l'interior conté una solució d'un electròlit fort (per exemple, clorur de sodi, nitrat de potassi, clorur d'amoni o clorur de sodi). El tub ha d'estar tapat en els extrems per un material porós (per exemple, cotó fluix).
La funció del pont salí és unir les dues dissolucions per tal de neutralitzar l'excés de càrrega iònica de cada signe que es produeix a cada semi cel·la.

## Referències

* ↑ Hogendoorn, Bob. Heinemann chemistry. 2 enhanced : VCE units 3 & 4. Melbourne, Australia: Pearson Australia, 2010, p. 416. ISBN 978-1-4425-3755-2. OCLC 620676575.
# Reynaudia

Reynaudia és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Reynaudia filiformis
# Filòcrates (militar)

Filòcrates (en llatí Philocrates, en grec antic Φιλοκράτης) fill d'Efialtes, fou un militar atenenc que va viure al segles V i IV aC.
L'any 390 aC va ser enviat amb deu trirrems a Xipre en ajut d'Evàgores I de Salamina, encara que aquest s'havia revoltat contra Artaxerxes II de Pèrsia que era aliat d'Atenes en aquells moments. En el seu viatge el va sorprendre una flota espartana dirigida per Telèuties, que havia sortit de Rodes amb 27 vaixells, i, malgrat l'enemistat entre Esparta i Pèrsia, va capturar tota l'esquadra atenenca, segons diu Xenofont.
En un passatge de Demòstenes, es diu que en una ocasió els lacedemonis van fer solemnes propòsits d'ajudar quan convingués als atenencs, i Filòcrates va contestar que no el satisfeia cap altre compromís que la paraula de què no els atacarien mai.

## Referències

* ↑ 2.Philocrates a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 302
# Juan José García Martínez

Juan José García Martínez (Múrcia, 16 de maig de 1987), més conegut com a Juanjo, és un futbolista professional murcià que juga com a lateral dret pel Reial Múrcia.

## Carrera de club

Sánchez es va formar al planter del Reial Múrcia, i va debutar com a sènior amb el segon equip el 2006, a Tercera Divisió. L'agost de 2010, fou cedit al Real Jaén de Segona Divisió B, per un any.
Juanjo va continuar jugant a Segona B les següents temporades, representant el Lorca Atlético CF, La Roda CF, Gimnàstic de Tarragona, UD Melilla i Cadis CF. Amb els darrers, va assolir la promoció a Segona Divisió el 2016, quan va participar en 29 partits.
Garrido va debutar com a professional el 19 d'agost de 2016, entrant com a suplent a la segona part en lloc de Luis Ruiz en un empat 1–1 a fora contra la UD Almería. El següent 19 de gener va deixar el club per mutu acord, i va retornar al seu primer club, el Múrcia, poques hores després.

## Referències

* ↑ «Sergio Escudero se va con Raúl» (en castellà). La Verdad, 03-08-2010. Arxivat de l'original el 26 de gener 2017. [Consulta: 13 juliol 2016].
* ↑ «Juanjo, primer fichaje de La Roda CF» (en castellà). Crónica La Roda, 03-07-2012. Arxivat de l'original el 11 de setembre 2016. [Consulta: 13 juliol 2016].
* ↑ «Juanjo García es vesteix de grana». Gimnàstic Tarragona, 04-07-2013. Arxivat de l'original el 24 de setembre 2016. [Consulta: 13 juliol 2016].
* ↑ «Juanjo García se incorpora a la disciplina de la UD Melilla» (en castellà). Vavel, 17-07-2014. [Consulta: 13 juliol 2016].
* ↑ «Juanjo se despide del Melilla y se le espera en Cádiz» (en castellà). La Voz Digital, 02-07-2015. [Consulta: 13 juliol 2016].
* ↑ «Azeez estropea el estreno goleador de Ortuño» (en castellà). Marca, 19-08-2016. [Consulta: 20 agost 2016].
* ↑ «Acuerdo para la rescisión de Juanjo García» (en castellà). Cádiz CF, 19-01-2017. Arxivat de l'original el 2 de febrer 2017. [Consulta: 26 gener 2017].
* ↑ «Juanjo vuelve al Real Murcia» (en castellà). Real Murcia, 19-01-2017. Arxivat de l'original el 27 de desembre 2018. [Consulta: 26 gener 2017].

## Enllaços externs

* Juanjo a BDFutbol
* Juanjo profile Arxivat 2017-12-04 a Wayback Machine. at Cadistas1910 (castellà)
* Juanjo, Fitxa a Soccerway
# Sotió

Sotió és el nom dels següents personatges:
* Sotió d'Alexandria (segle III aC), filòsof grec
* Sotió d'Alexandria (segle I), filòsof grec
* Sotió (filòsof), filòsof grec peripatètic
# Portada/article octubre 15
## Procés de Reorganització Nacional

El Procés de Reorganització Nacional va ser una dictadura militar —la cinquena de la història republicana de l'Argentina, i la més sagnant— que va governar de facto el país des del cop d'estat del 24 de març de 1976 contra el govern constitucional de la peronista María Estela Martínez de Perón (Isabelita) fins a l'assumpció democràtica del candidat de la Unión Cívica Radical, Raúl Alfonsín, el 10 de desembre de 1983. Entre els seus resultats més notables es troben el segrest i posterior desaparició forçada d'aproximadament entre nou mil i trenta mil persones (prop de quatre-centes originàries dels Països Catalans), la utilització sistemàtica de la tortura, la creació de més de tres-cents camps de detenció il·legal amb desaparició de persones, l'enorme augment del deute extern (fins i tot estatitzant deute extern privat) i la invasió de les illes Malvines amb la posterior pèrdua de la guerra de les Malvines.
# Llapó negre

Stuckenia pectinata (sinònim: Potamogeton pectinatus), és una planta aquàtica de distribució cosmopolita (excepte a l'Antàrtida). Viu en aigües dolces o salobres.

## Descripció

Stuckenia pectinata és una planta aquàtica totalment submergida. Les flors es pol·linitzen pel vent i les llavors suren. Té rizomes. Totes les parts de la planta serveixen d'aliment als ocells.

## Galeria

* Fulles en ziga-zaga
* Tubercles
* a Vladivostok
Es converteix en un problema en els canals per la seva proliferació pel fet de resitir l'eutrofització.

## Enllaços externs

* Jepson Manual Treatment - Stuckenia pectinata
# Reynolds (Dakota del Nord)

Reynolds és una població dels Estats Units a l'estat de Dakota del Nord. Segons el cens del 2000 tenia 350 habitants.

## Demografia

Segons el cens del 2000, Reynolds tenia 350 habitants, 130 habitatges, i 95 famílies. La densitat de població era de 201,7 hab./km².
Dels 130 habitatges en un 39,2% hi vivien nens de menys de 18 anys, en un 69,2% hi vivien parelles casades, en un 0,8% dones solteres, i en un 26,2% no eren unitats familiars. En el 24,6% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,21.
Per edats la població es repartia de la següent manera: un 29,4% tenia menys de 18 anys, un 6,3% entre 18 i 24, un 32% entre 25 i 44, un 18,3% de 45 a 60 i un 14% 65 anys o més.
L'edat mediana era de 36 anys. Per cada 100 dones de 18 o més anys hi havia 99,2 homes.
La renda mediana per habitatge era de 48.750 $ i la renda mediana per família de 52.500 $. Els homes tenien una renda mediana de 32.500 $ mentre que les dones 21.500 $. La renda per capita de la població era de 17.019 $. Cap de les famílies i l'1,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reynolds». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Reynolds». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Filó

«Filó» té aquests significats:
* Filó (geologia), acumulació de minerals.
* Biografies:
** Filó (metge), metge grec de la secta dels metòdics (s. I o II aC).
** Filó (escultor), escultor grec (s. IV aC).
** Filó (arquitecte), arquitecte atenenc (s. IV aC).
** Filó Acadèmic, filòsof grec.
** Filó Carpasi o Filó Carpaci, bisbe grec.
** Filó d'Alexandria o Filó Jueu, religiós jueu.
** Filó d'Atenes, polític atenenc.
** Filó d'Enos mercenari grec.
** Filó de Bizanci, enginyer grec.
** Filó de Larissa, filòsof grec.
** Filó de Mègara o Filó Dialèctic, filòsof grec.
** Filó el Pitagòric, filòsof grec.
** Filó de Tars, diversos personatges.
** Filó de Tiana, geòmetra grec.
** Filó el Vell escriptor grec (s. I aC).
** Filó Heracliotes, escriptor grec.
** Filó Herenni Bibli o simplement Filo Herenni, gramàtic grec (s. I-II dC).
** Publili Filó, família romana plebea.
*** Luci Publili Filó Volsc, tribú amb potestat consular el 400 aC.
*** Voleró Publili Filó, tribú amb potestat consular el 399 aC.
** Quint Publili Filó, cònsol el 339 aC, 327 aC, 320 aC i 315 aC.
** Luci Veturi Filó I, cònsol el 220 aC.
** Luci Veturi Filó II, cònsol el 206 aC.
# Juan José Gallego Pérez

Juan José Gallego Pérez (3 de març de 1903-?) va ser un militar espanyol.

## Biografia

Nascut en Somontín (Almeria) el 1903, va fer la carrera militar i va arribar a pertànyer a la maçoneria.
Durant el període de la Segona República es va afiliar a la Unió Militar Republicana Antifeixista (UMRA). El juliol del 1936, quan es va produir l'esclat de la Guerra civil, ostentava el rang de sergent d'enginyers i estava destinat en el 2n Regiment de Ferrocarrils, a Leganés. Es va mantenir fidel a la República i acabaria integrant-se en el nou Exèrcit Popular de la República. Durant la contesa va arribar a aconseguir el grau de tinent coronel. Va manar un dels batallons de la 2a Brigada Mixta, i en la primavera de 1937 va ser nomenat cap de la brigada després de la defunció en combat del seu anterior comandant, Jesús Martínez de Aragón. Al desembre de 1937 va passar a manar la 69a Divisió. Va ascendir al rang de tinent coronel al maig de 1938.
Al març de 1939 el coronel Casado el va nomenar comandant del I Cos d'Exèrcit, en substitució del coronel Luis Barceló.
Al final de la contesa va ser capturat pels franquistes, que el van jutjar i li van condemnar a 20 anys de reclusió No obstant això, gràcies als avals d'altres militars, el 1944 va aconseguir sortir de presó en llibertat vigilada.

## Referències

* 1 2 3 de Paz Sánchez, 2004, p. 185.
* ↑ Busquets, 2004, p. 65.
* ↑ Ferrer Benimeli, 1996, p. 888.
* 1 2 Engel, 1999, p. 10.
* ↑ Alpert, 1989, p. 330.
* ↑ Engel, 1999, p. 230.
* ↑ Alpert, 2013, p. 130.
* ↑ Cabanellas, 1978, p. 247.
* ↑ Engel, 1999, p. 181.
* ↑ Alpert, 1989, p. 370.

## Bibliografia

* Alpert, Michael. El ejército republicano en la guerra civil. Siglo XXI Editores, 1989.
* Busquets, Julio. Ruido de sables: las conspiraciones militares en la España del siglo XX. Crítica, 2003.
* Cabanellas, Guillermo. La Guerra Civil y la victoria. Tebas, 1978.
* de Paz Sánchez, Manuel. Militares masones de España: diccionario biográfico del siglo XX. UNED Alzira-Valencia, 2004.
* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. ISBN 84-922644-7-0.
* Ferrer Benimeli, José Antonio. La masonería en la España del siglo XX. II. Universidad de Castilla-La Mancha, 1996.
# Solana de Cordillans

La Solana de Cordillans és una solana del terme municipal de Castell de Mur, dins de l'antic terme de Mur, al Pallars Jussà. Es troba en territori de Mur.
Està situada al sud-est de Cordillans, al nord del castell de Mur i de Santa Maria de Mur, al nord de l'Obaga de la Font de Mur. En el vessant meridional es forma el barranc d'Arguinsola i en el septentrional el barranc dels Masos d'Urbà.

## Enllaços externs

* Institut Cartogràfic de Catalunya
# Portada/article octubre 18
## Arqueu

Els arqueus (Archaea) són un grup de microorganismes unicel·lulars. El terme arxibacteri n'és una denominació desestimada. Els arqueus, com els eubacteris, són procariotes que manquen de nucli cel·lular o qualsevol altre orgànul dins les cèl·lules. En el passat, se'ls considerà un grup inusual de bacteris, però com que tenen una història evolutiva independent i presenten moltes diferències en la seva bioquímica respecte de la resta de formes de vida, actualment se'ls classifica com un domini distint en el sistema de tres dominis. En aquest sistema, les tres branques evolutives principals són els arqueus, els bacteris i els eucariotes. Els arqueus estan subdividits en quatre fílums, dels quals dos, els crenarqueots i els euriarqueots, són estudiats més intensivament. La classificació dels arqueus roman dificultosa, car la immensa majoria d'aquests organismes no ha estat mai estudiada al laboratori i només se'ls ha detectat per mitjà de l'anàlisi dels seus àcids nucleics.
# Llar d'Infants Sagrat Cor de Jesús

La Llar d'Infants Sagrat Cor de Jesús és un edifici del municipi de Sant Fruitós de Bages (Bages) inclosa en l'Inventari del Patrimoni Arquitectònic de Catalunya.

## Descripció

Es tracta d'un casal quadrat, amb coberta a quatre vessants i tres plantes.
La façana queda centrada mitjançant un gran portal d'entrada rectangular, fet amb pedra picada. A banda i banda, una gran finestra i un altre portal d'entrada amb una estructura similar.
Cada planta queda assenyalada externament per un petit fris en relleu. Al primer pis hi ha cinc finestres, amb ampit, que es corresponen a les obertures inferiors. Les obertures de les golfes són més petites, quadrades i geminades.
Totes les obertures principals estan decorades amb guardapols neogòtic d'obra, aquesta ornamentació és posterior a la base de l'edifici.

## Història

Una família benestant de Barcelona, amb orígens a Sant Fruitós de Bages, feu la donació d'un terreny per a construir-hi un convent. Originalment va ser ocupat per una comunitat de Germanes Dominiques, dedicades a l'ensenyament.
Posteriorment ha anat passant a altres usos i ordes religiosos; en l'actualitat es troba en mans de monges del Sagrat Cor, que ofereixen servei de guarderia. Fa uns anys havia estat un centre escolar, anomenat "La Renaixença".

## Referències

* 1 2 3 4 5 6 «Llar d'Infants Sagrat Cor de Jesús». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 desembre 2015].
# Franco Lavoratori

Franco Lavoratori (Recco, 15 de març de 1941 - Gènova, 3 de maig de 2006) fou un waterpolista italià que va competir entre les dècades de 1950 i 1970.
El 1960 va prendre part en els Jocs Olímpics d'Estiu de Roma, on va guanyar la medalla d'or en la competició de waterpolo. Als Jocs de 1964 i 1968 fou quart en la mateixa competició, mentre el 1972 fou sisè.
En el seu palmarès també destaca una medalla de plata als Jocs del Mediterrani de 1959. Entre el 1959 i el 1974 guanyà 14 lligues italianes de waterpolo, sempre amb el Pro Recco, així com una copa (1974) i una Copa d'Europa (1965).

## Referències

* 1 2 3 «Olympedia – Franco Lavoratori». [Consulta: 30 novembre 2023].